da da nb da et pl sv en sv war pl hbs_lat nb da da da da da de en nl da da sv fr da sv sv da sv da de en nl de da nb nb da da da nb en da da da da da da da da nb da de da da nb da et pl sv en sv war pl hbs_lat nb da da da da da de en nl da da sv fr da sv sv sv da da de en nl de
Forlaget Landsvalen - Cornelius og gåsen
Forfatter og tegner: Line Margareta Iversen
Børnebog skrevet på rim om drengen Cornelius, som er 7 år og bor på ”Flintegård” tæt den store lynghede ved Kongens Hus sydvest for Viborg i Midtjylland. Her går de op i at være selvforsynende. Cornelius deltager i arbejdet og har sine egne gæs, den grå gase hedder Basse, og han bliver far til gæslinger. I bogen følger vi hverdagen i et år med små gæslinger, muldvarpe, køkkenhave, leg, bålmad, ræve som vil spise gæs, slagtning mv. og naturen omkring deres lille gård.
Hjemme hos Cornelius har de taget konsekvensen af at bo langt fra byer og butikker. De er ivrige gør-det-selv-folk, de fisker og går på jagt, og de dyrker meget af deres egen mad. De har husdyr, som de spiser, og de har grønsager, bær og frugttræer, som giver dem mad på bordet. Der er nok at give sig til, så det er ikke så kedeligt at bo langt fra ”alting”, som nogen måske går og tror. For Cornelius er Flintegården verdens navle, fordi det er her han bor. Her er det let at blive beskidt, sorte tæer og brune ben er tegn på en god sommerdag udendørs. Gennem leg og arbejde lærer han en masse om planter, dyr og natur. Cornelius spiser også de dyr, som han selv har været med til at passe. Gås er hans livret. Og han er med, når de slagter. Det er en helt naturlig del af hans hverdag. En oplagt bog til de mange børn, som interesserer sig for natur, landbrug og hvor maden kommer fra.
FAKTA: Cornelius og gåsen er fra 2016, 36 sider, format 18 x 20,5 cm. Akvarelbilleder og trykt på svanemærket papir, i solid dansk kvalitet med hårdt bind og smudsafvisende sider. Som bonus er der et sangark bag i bogen med bogens tekst i sangbar udgave, så godnathistorien kan synges, og der er en opskrift med Cornelius’ gåsesteg.
125 kr + forsendelse hos Forlaget Landsvalen, se Bestilling.
Der kan spares porto ved at købe flere varer samtidig, så husk de næste barnedåb, fødselsdage og julegaver.
Til denne bog findes et malebillede, som frit kan printes, se mal selv under Billeder.
Hør og se en smagsprøve af bogen på Youtube.
Klik på billederne nedenfor og se dem i stort
Virkelighedens Cornelius hjemme på gården, som ligger tæt ved den store hede ved Kongens Hus og Mønsted Kalkgruber syd for Viborg i Midtjylland
HUSK: Du kan stadig bestille bøger her på siden ved at sende en mail (find formular her) eller ring til forlaget på 75 66 57 26 (fastnet, ingen sms), og få varerne hurtigt leveret i pakkeboks.
Gæs læser bøger. Vil du og børnene også være klogere? Så find gaver her på siden.
Vi er på YouTube - klik ind forbi vores kanal.
Forlaget Landsvalen: Tlf: 75 66 57 26 E-mail: forlagetlandsvalen@hotmail.com CVR: 31 45 42 39
Brøndager 31, 8751 Gedved, Danmark